REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**ODLUKA**

**o izmjeni i dopuni Odluke**

**o poticanju uređenja naselja i demografske obnove na području Općine Vladislavci**

**za razdoblje od 2023. do 2027. godine**

Vladislavci, studeni 2024.



*Materijal pripremljen u*

*Jedinstvenom upravnom odjelu*

*Općine Vladislavci*



**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKI NAČELNIK** |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 8/20 i 2/21) Općinski načelnik Općine Vladislavci dana 21. studenoga 2024. godine, donosi

**ZAKLJUČAK**

**I.**

Utvrđuje se prijedlog Odluke o izmjeni i dopuni Odluke o poticanju uređenja naselja i demografske obnove na području Općine Vladislavci za razdoblje od 2023. do 2027. godine.

**II.**

Prijedlog Odluke iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Odluke iz točke I. ovog Zaključka.

**IV.**

Ovaj Zaključak stupa na snagu danom donošenja.


KLASA: 363-01/22-05/01

URBROJ:2158-41-02-24-23

Vladislavci, 21. studenoga 2024. godine

**Općinski načelnik**

Marjan Tomas



OBRAZLOŽENJE

Ovom Odlukom o izmjeni i dopuni Odluke o poticanju uređenja naselja i demografske obnove na području Općine Vladislavci za razdoblje od 2023. do 2027. godine mijenja se demografska mjera - sufinanciranje smještaja učenika srednjih škola u učeničkim domovima i privatnom smještaju.

Ovom izmjenom Financiranje će se provoditi na način da se sredstva isplaćuju roditeljima prihvatljivih korisnika uz predočenje dokaza o plaćanju računa učeničkom domu u kojem je učenik smješten, uz obvezu dostave svaki mjesec računa učeničkog doma i dokaza o plaćanju istog.

Savjetovanje sa zainteresiranom javnošću provedeno je od 08.10.2024- do 08.11.2024. i na prijedlog Odluke nije bilo primjedbi ili prijedloga.

Slijedom navedenog predlaže se donošenje izmjene i dopune Odluke u predloženom tekstu.

Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj 45. sjednici održanoj \_\_\_\_\_\_\_\_\_\_. godine, donijelo je

**ODLUKU**

**o izmjeni i dopuni Odluke**

**o poticanju uređenja naselja i demografske obnove na području Općine Vladislavci**

**za razdoblje od 2023. do 2027. godine**

**Članak 1.**

1. U Odluci o poticanju uređenja naselja i demografske obnove na području Općine Vladislavci za razdoblje od 2023. do 2027. godine („Službeni glasnik“ Općine Vladislavci broj 13/22, 3/23, 10/23, 12/23, 14/23- pročišćeni tekst, 8/24 i 9/24 – pročišćeni tekst) u članku 28. a stavak 4. mijenja se i sada glasi:

„Financiranje se provodi na način da se sredstva isplaćuju roditeljima prihvatljivih korisnika uz predočenje dokaza o plaćanju računa učeničkom domu u kojem je učenik smješten.“

1. U članku 28.a iza stavka 4. dodaje se novi stavak koji glasi:

„ Roditelji prihvatljivih korisnika koji podnesu zahtjev za sufinanciranje, tijekom školske godine za koju ostvaraju pravo na financiranje dužni su dostavljati svaki mjesec račun učeničkog doma i dokaz o plaćanju istog.“

**Članak 2.**

1) Ostale odredbe ove Odluke ostaju nepromijenjene.

**Članak 3.**

1. Nalaže se Jedinstvenom upravnom odjelu Općine Vladislavci da izradi pročišćeni tekst Odluke o poticanju uređenja naselja i demografske obnove na području Općine Vladislavci za razdoblje od 2023. do 2027. godine.

**Članak 4.**

1) Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 363-01/22-05/01

URBROJ: 2158-41-01-24-

Vladislavci, \_\_\_\_\_\_\_\_\_ 2024.

PREDSJEDNIK

OPĆINSKOG VIJEĆA

Krunoslav Morović