REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**PRIJEDLOG PROGRAMA**

javnih potreba u kulturi na području Općine Vladislavci za 2025. godinu

Vladislavci, studeni 2024



*Materijal pripremljen u*

*Jedinstvenom upravnom odjelu*

*Općine Vladislavci*

|  |  |  |
| --- | --- | --- |
| **REPUBLIKA HRVATSKA**  **OSJEČKO-BARANJSKA ŽUPANIJA**   |  |  | | --- | --- | |  | **OPĆINA VLADISLAVCI**  **OPĆINSKI NAČELNIK** | |
|  |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – počišćeni tekst) Općinski načelnik Općine Vladislavci dana 6. studenoga 2024. godine, donosi

**ZAKLJUČAK**

**I.**

Utvrđuje se prijedlog Programa javnih potreba u kulturi na području Općine Vladislavci za 2025. godinu.

**II.**

Prijedlog Odluke iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Programa iz točke I. ovog Zaključka.

KLASA: 400-01/24-05/01

UR.BROJ: 2158-41-02-24-01

Vladislavci, 6. studenoga 2024.

**Općinski načelnik**

Marjan Tomas



**OBRAZLOŽENJE**

Člankom 5. stavak 1. Zakona o kulturnim vijećima i financiranju javnih potreba u kulturi („Narodne novine“ br. 83/22) propisano je da predstavničko tijelo jedinice lokalne i područne (regionalne) samouprave programom utvrđuje javne potrebe u kulturi na temelju svojih interesa te u skladu s člankom 4. Zakona o kulturnim vijećima i financiranju javnih potreba u kulturi.

Člankom 6. stavkom 2. istoga Zakona propisano je da se sredstva za financiranje javnih potreba u kulturi iz članka 5. Zakona osiguravaju u proračunima jedinica lokalne i područne (regionalne) samouprave.

Postupajući po navedenoj zakonskoj odredbi predlaže se donošenje Programa u predloženom tekstu.

Na temelju članka 5. stavka 1. Zakona o kulturnim vijećima i financiranju javnih potreba u kulturi („Narodne novine“ br. 83/22) te članka 30. Statuta Općine Vladislavci („Službeni glasnik Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj \_\_\_\_. sjednici održanoj \_\_\_. studenoga 2024. , donosi

**PROGRAM**

**javnih potreba u kulturi na**

**području Općine Vladislavci za 2025. godinu**

**I.**

Programom javnih potreba u kulturi Općine Vladislavci za 2025. godinu utvrđuju se aktivnosti, poslovi, djelatnosti u kulturi od značenja za Općinu Vladislavci, kao i za njenu promociju na svim razinama suradnje.

Programom su predviđena sredstva za donacije udrugama kulturnog značaja koje svojim radom i aktivnostima pridonose kulturnom razvoju Općine, te sredstva za provedbu manifestacija od interesa za Općinu Vladislavci.

**II.**

Sredstva za financiranje Programa javnih potreba u kulturi osiguravaju se u Proračunu Općine Vladislavci za 2025. godinu **u visini od 29.586,00 eura**.

**III.**

Financiranje javnih potreba u kulturi provodi se osiguravanjem tekućih donacija kulturno-umjetničkim društvima s područja Općine Vladislavci u iznosu 7.432,00 eura, organizacijom ili pokroviteljstvom nad manifestacijama u iznosu od 16.154,00 eura te organizacija putovanja i sudjelovanje na manifestacijama u iznosu od 6.000,00 eura.

Programom javnih potreba u kulturi na području Općine Vladislavci u 2025. godini financirat će se održavanje slijedećih manifestacija :

1. Rušenje majpana u Hrastinu
2. Ivanjsko sijelo u Vladislavcima
3. Grahijada
4. Čobanijada
5. Roštiljada
6. Igra kolo
7. Hrastin fest
8. Ivanjsko jahanje
9. Advent u Općini Vladislavci.

**IV.**

Raspored i doznaka sredstava udrugama provoditi će se temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16 i 5/21), a organizacija ili pokroviteljstvo nad manifestacijama te organizacija putovanja i sudjelovanje na manifestacijama financirati će se iz Proračuna Općine Vladislavci za 2025. godinu, a odluke o odobravanju sredstava donijet će općinski načelnik.

**V.**

Financijska sredstva za ostvarivanje javnih potreba iz ovog Programa osigurat će se iz Proračuna Općine Vladislavci za 2025. godinu ovisno o pritjecanju sredstava u Proračun.

**VI.**

Ovaj Program objavit će se u „Službenom glasniku“ Općine Vladislavci.

KLASA: 400-01/24-05/01

UR.BROJ: 2158-41-01-24-2

Vladislavci, \_\_\_\_. studenoga 2024.

**Predsjednik**

**Općinskog vijeća**

Krunoslav Morović