REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**PRIJEDLOG GODIŠNJEG PLANA**

**razvoja sustava civilne zaštite**

**na području Općine Vladislavci za 2025. godinu**

Vladislavci, studeni 2024.

Vladislavci, studeni 2022.



*Materijal pripremljen u*

*Jedinstvenom upravnom odjelu*

*Općine Vladislavci*

|  |  |  |
| --- | --- | --- |
| **REPUBLIKA HRVATSKA**  **OSJEČKO-BARANJSKA ŽUPANIJA**   |  |  | | --- | --- | |  | **OPĆINA VLADISLAVCI**  **OPĆINSKI NAČELNIK** | |
|  |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 6. studenoga 2024. godine, donosi

**ZAKLJUČAK**

**I.**

Utvrđuje se prijedlog Godišnjeg plana razvoja sustava civilne zaštite na području Općine Vladislavci za 2025. godinu.

**II.**

Prijedlog iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje prijedloga iz točke I. ovog Zaključka.

KLASA: 400-01/24-19/01

URBROJ: 2158-41-02-24-1

Vladislavci, 6. studeni 2024.

**Općinski načelnik**

Marjan Tomas



**O B R A Z L O Ž E N J E**

Člankom 17. stavkom 1. Zakona o sustavu civilne zaštite (Narodne novine 82/15, 118/18, 31/20, 20/21 i 114/22 ) propisano je da Predstavničko tijelo, na prijedlog izvršnog tijela jedinice lokalne i područne (regionalne) samouprave, izvršava sljedeće zadaće:

– u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine

– donosi procjenu rizika od velikih nesreća

– donosi odluku o određivanju pravnih osoba od interesa za sustav civilne zaštite

– donosi odluku o osnivanju postrojbi civilne zaštite

– osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti.

Sukladno navedenoj zakonskoj obvezi, Općinski načelnik utvrdio je prijedlog Godišnjeg plana razvoja sustava civilne zaštite na području Općine Vladislavci za 2025. godinu, te se predlaže usvajanje Godišnjeg plana razvoja sustava civilne zaštite na području Općine Vladislavci za 2025. godinu u predloženom tekstu.

Na temelju članka 17. stavak 1. Zakona o sustavu civilne zaštite (Narodne novine 82/15, 118/18 31/20, 20/21 i 14/22) i članka 30. Statuta općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21- pročišćeni tekst) Općinsko vijeće općine Vladislavci na svojoj \_\_\_\_\_. sjednici održanoj dana \_\_\_. studenoga 2024. godine, donosi

**GODIŠNJI PLAN**

**razvoja sustava civilne zaštite na području Općine Vladislavci za 2025. godinu**

1. **UVOD**

Na temelju Analize stanja sustava civilne zaštite Općine Vladislavci za 2024. godinu, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom rizika od velikih nesreća za područje Općine Vladislavci, koja predstavlja ishodište za sve ostale planske dokumente, donosi se Godišnji plan razvoja sustava civilne zaštite na području Općine Vladislavci za 2025. godinu.

1. **PLANSKI DOKUMENTI**

Općina Vladislavci će i u 2025. godini postupati prema usvojenom Planu djelovanja civilne zaštite, od planskih dokumenata planira se:

* Revizija Procjene rizika od velikih nesreća za područje Općine Vladislavci i Plana djelovanja civilne zaštite,
* Donošenje Plana operativne provedbe programa aktivnosti u provedbi posebnih mjera zaštite od požara u 2025. godini koji donosi općinski načelnik.

**3. CIVILNA ZAŠTITA**

Stožer civilne zaštite Općine Vladislavci potrebno je i nadalje educirati i upoznavati sa obvezama Zakona o sustavu civilne zaštite („Narodne novine“ broj 82/15, 118/18 31/20, 20/21 i 14/22), odnosno sa mjerama sustava civilne zaštite, ustrojavanjem sustava civilne zaštite, sudionicima u sustavu civilne zaštite, te obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite.

U 2025. godini potrebno je nastaviti opremanje postrojbi civilne zaštite opremom u skladu s raspoloživim sredstvima predviđenim Proračunom Općine Vladislavci za 2025. godinu.

**4.VATROGASTVO**

Najznačajniji operativni kapacitet u zaštiti od požara je Javna ustanova Javna vatrogasna postrojba Čepin, uz javnu vatrogasnu postrojbu Čepin, sukladno odredbama Plana zaštite od požara Općine Vladislavci, sa zadaćama u zaštiti od požara nastavljaju Dobrovoljno vatrogasno društvo Vladislavci i Dobrovoljno vatrogasno društvo Hrastin.

Potrebno je nastaviti s daljnjim razvojem oba dobrovoljna vatrogasna društva sukladno njihovim vlastitim programima i razvojnim projektima, te kontinuirano provoditi njihovo popunjavanje vozilima i opremom i osposobljavanjem vatrogasaca.

**5. SLUŽBE I PRAVNE OSOBE KOJIMA JE ZAŠTITA I SPAŠAVANJE REDOVITA DJELATNOST**

Općina Vladislavci će i u 2025. godini financirati službe i pravne osobe kojima je sustav civilne zaštite redovna djelatnost, sredstvima koja su osigurana u Proračunu Općine Vladislavci za 2025. godinu.

**6.EDUKACIJA STANOVNIŠTVA**

Zadatak je da se edukacijom podigne razina svijesti građana kao sudionika sustava civilne zaštite, te je iz tog razloga potrebno kontinuirano vršiti:

* upoznavanje mještana sa sadržajem Procjene rizika od velikih nesreća za područje Općine Vladislavci putem web stranica
* izrada potrebnih naputaka o postupanju stanovništva u slučaju velikih nesreća i katastrofa, naročito za moguće nesreće i katastrofe izazvane poplavama i požarima za koje postoje opasnosti na našem području.

**7.FINANCIRANJE SUSTAVA CIVILNE ZAŠTITE**

|  |  |  |
| --- | --- | --- |
| **R.BR.** | OPIS POZICIJE | PLANIRANI IZNOS **U EUR** |
|  | CIVILNA ZAŠTITA |  |
| Postrojbe civilne zaštite | 500,00 |
| **Ukupno Civilna zaštita** | **500,00** |
|  | **VATROGASTVO** |  |
| Javne vatrogasne postrojbe – decentralizirana sredstva | 3.000,00 |
| Vatrogasna zajednica i Dobrovoljne vatrogasne postrojbe | 25.000,00 |
| **Ukupno Vatrogastvo** | **28.000,00** |
|  | **SLUŽBE I PRAVNE OSOBE KOJIMA JE SUSTAV CIVILNE ZAŠTITE REDOVITA DJELATNOST** |  |
| Hrvatski crveni križ | 2.000,00 |
| HGSS | 500,00 |
| **Ukupno službe i pravne osobe kojima je sustav civilne zaštite redovita djelatnost** | **2.500,00** |
|  | SVEUKUPNO SUSTAV CIVILNE ZAŠTITE ZA 2023. GODINU | 30.854,50 |
| **SVEUKUPNO SUSTAV CIVILNE ZAŠTITE ZA 2024. GODINU** | **38.105,36** |
| **SVEUKUPNO SUSTAV CIVILNE ZAŠTITE ZA 2025 GODINU** | **31.000,00** |

Prema Zakonu o civilnoj zaštiti izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga, stoga se u Proračunu Općine Vladislavci za 2025. godinu, u skladu s ostalim posebnim propisima, planiraju slijedeće stavke:

**8. ZAVRŠNA ODREDBA**

Ovaj Plan objavit će se u „Službenom glasniku“ Općine Vladislavci.

KLASA: 400-01/24-19/01

URBROJ: 2158-41-01-24-2

Vladislavci, \_\_\_\_. studenoga 2024.

**Predsjednik**

**Općinskog Vijeća**

Krunoslav Morović