REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**PRIJEDLOG ODLUKE**

o raspoređivanju sredstava iz Proračuna Općine Vladislavci za 2025. godinu za redovito financiranje političkih stranaka

zastupljenih u Općinskom vijeću Općine Vladislavci

Vladislavci, studeni 2024.



*Materijal pripremljen u*

*Jedinstvenom upravnom odjelu*

*Općine Vladislavci*

|  |  |  |
| --- | --- | --- |
| **REPUBLIKA HRVATSKA**  **OSJEČKO-BARANJSKA ŽUPANIJA**   |  |  | | --- | --- | |  | **OPĆINA VLADISLAVCI**  **OPĆINSKI NAČELNIK** | |
|  |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 6. studenoga 2024. godine, donosi

**ZAKLJUČAK**

**I.**

Utvrđuje se prijedlog Odluke o raspoređivanju sredstava iz Proračuna Općine Vladislavci za 2025. godinu za redovito financiranje političkih stranaka zastupljenih u Općinskom vijeću Općine Vladislavci.

**II.**

Prijedlog Odluke iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Odluke iz točke I. ovog Zaključka.

KLASA: 400-01/24-18/01

UR.BROJ: 2158-41-02-24-1

Vladislavci, 6. studeni 2024.

**Općinski načelnik**

Marjan Tomas



**OBRAZLOŽENJE**

Člankom 5. stavkom 2. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19 ) propisano je sredstva za redovito godišnje financiranje političkih stranaka i nezavisnih vijećnika iz proračuna jedinica samouprave dužna je osigurati jedinica samouprave u iznosu koji se određuje u proračunu jedinice samouprave za svaku godinu za koju se proračun donosi, s tim da visina sredstava po jednom članu predstavničkog tijela jedinice samouprave godišnje ne može biti određena u iznosu manjem od 8.000,00 kuna (1.061,78 EUR) u predstavničkom tijelu Grada Zagreba, 5.000,00 kuna (663,61 EUR) u predstavničkom tijelu županije i velikoga grada, 3.500,00 kuna (464,53 EUR) u predstavničkom tijelu jedinice samouprave koja ima više od 10.000 stanovnika, 2.000,00 kuna (265,44 EUR) u predstavničkom tijelu jedinice samouprave koja ima od 3001 do 10.000 stanovnika, 1.000,00 kuna (132,72 EUR) u predstavničkom tijelu jedinice samouprave koja ima do 3000 stanovnika.

Člankom 9. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19 ) propisano je da za svakoga zastupnika odnosno člana predstavničkog tijela jedinice samouprave podzastupljenog spola, političkim strankama, nezavisnim zastupnicima odnosno nezavisnim vijećnicima pripada i pravo na naknadu u visini od 10 % iznosa predviđenog po svakom zastupniku odnosno članu predstavničkog tijela jedinice samouprave, te da podzastupljenost spola postoji ako je zastupljenost jednog spola u Hrvatskome saboru odnosno u predstavničkom tijelu jedinice samouprave niža od 40 %.

Člankom 10. stavkom 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19 ) propisano je Odluku o raspoređivanju sredstava iz proračuna jedinice samouprave prema članku 7. stavku 1. Zakona donosi predstavničko tijelo jedinice samouprave, te da se raspoređena sredstva doznačuju se na žiroračun političke stranke odnosno na poseban račun nezavisnog vijećnika, tromjesečno u jednakim iznosima odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

Postupajući po navedenim zakonskim odredbama visina naknade koja se isplaćuje političkim strankama zastupljenim u Općinskom vijeću Općine Vladislavci utvrđuje se u iznosu od 132,72 EUR godišnje, a visina naknade za podzastupljeni spol u iznosu od 13,27 EUR godišnje. Općinsko vijeće Općine Vladislavci broji 9 članova, i ima 1 vijećnicu podzastupljenog spola, te je Općina za redovito financiranje političkih stranaka zastupljenih u Općinskom vijeću Općine Vladislavci za 2025. godinu u obvezi osigurati iznos od 1.207,77 EUR, i to za 8 vijećnika HDZ-a, i 1 vijećnika DHSS-a.

Slijedom naprijed navedenog predlaže se donošenje Odluke u predloženom tekstu.

Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19 ) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21- pročišćeni tekst ), Općinsko vijeće Općine Vladislavci na svojoj \_\_\_\_. sjednici održanoj dana \_\_\_. studenoga 2024. godine, donosi

**ODLUKU**

**o raspoređivanju sredstava iz Proračuna Općine Vladislavci za 2025. godinu**

**za redovito financiranje političkih stranaka**

**zastupljenih u Općinskom vijeću Općine Vladislavci**

**Članak 1.**

Ovom Odlukom raspoređuju se sredstva za redovito financiranje političkih stranaka zastupljenih u Općinskom vijeću Općine Vladislavci, koja su osigurana u Proračunu Općine Vladislavci za 2025. godinu.

**Članak 2.**

Za svakog vijećnika utvrđuje se jednaki mjesečni iznos sredstava tako da pojedinoj političkoj stranci pripadaju sredstava razmjerno broju njenih vijećnika u trenutku konstituiranja Općinskog vijeća.

Za svakog izabranog vijećnika podzastupljenog spola, pojedinoj političkoj stranci pripada i pravo na naknadu u visini od 10 % iznosa predviđenog po svakom vijećniku općinskog vijeća.

**Članak 3.**

Za svakog člana općinskog vijeća utvrđuje se godišnji iznos sredstava od 132,72 EUR kuna.

Naknada za podzastupljeni spol iznosi 13,27 EUR godišnje.

**Članak 4.**

Političkim strankama raspoređuju se sredstva osigurana u Proračunu Općine Vladislavci za 2025. godinu, kako slijedi:

|  |  |  |  |
| --- | --- | --- | --- |
| Politička stranka | Ukupan broj vijećnika | Od toga podzastupljeni spol | Godišnji iznos sredstava u EUR |
| HDZ | 8 | 1 | 1.075,05 |
| DHSS | 1 | 0 | 132,72 |

**Članak 5.**

Financijska sredstva iz članka 4. ove Odluke doznačuju se na žiro račun političke stranke tromjesečno, u jednakim iznosima.

**Članak 6.**

Ova Odluka objavit će se u „Službenom glasniku“ Općine Vladislavci, a stupa na snagu 1. siječnja 2025. godine.

KLASA: 400-01/24-18/01

URBROJ: 2158-41-01-24-02

Vladislavci, \_\_\_\_. studenoga 2024.

**Predsjednik**

**Općinskog Vijeća**

Krunoslav Morović