REPUBLIKA HRVATSKA

OSJEČKO-BARANJSKA ŽUPANIJA OPĆINA VLADISLAVCI

OPĆINSKO VIJEĆE

*Materijal za sjednicu*

**PRIJEDLOG PROGRAMA**

održavanja komunalne infrastrukture na području Općine Vladislavci za 2025. godinu

Vladislavci, studeni 2024.



*Materijal pripremljen u*

*Jedinstvenom upravnom odjelu*

*Općine Vladislavci*

|  |  |  |
| --- | --- | --- |
| **REPUBLIKA HRVATSKA**  **OSJEČKO-BARANJSKA ŽUPANIJA**   |  |  | | --- | --- | |  | **OPĆINA VLADISLAVCI**  **OPĆINSKI NAČELNIK** | |
|  |

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 6. studenoga 2024. godine, donosi

**ZAKLJUČAK**

**I.**

Utvrđuje se prijedlog Programa održavanja komunalne infrastrukture na području Općine Vladislavci u 2025. godini

**II.**

Prijedlog Programa iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Programa iz točke I. ovog Zaključka.

KLASA: 400-01/24-08/01

URBROJ: 2158-41-02-24-01

Vladislavci, 6. studeni 2024.

**Općinski načelnik**

Marjan Tomas



**OBRAZLOŽENJE**

Člankom 72. Zakona o komunalnom gospodarstvu („Narodne novine“ br. 68/18, 110/18 i 32/20) propisano je da Program održavanja komunalne infrastrukture donosi predstavničko tijelo jedinice lokalne samouprave za kalendarsku godinu, da se Program donosi istodobno s donošenjem proračuna jedinice lokalne samouprave, te da se objavljuje se u službenom glasilu jedinice lokalne samouprave.

Člankom 73. Zakona o komunalnom gospodarstvu („Narodne novine“ br. 68/18, 110/18 i 32/20) propisano je da Program održavanja komunalne infrastrukture izrađuje se i donosi u skladu s predvidivim i raspoloživim sredstvima i izvorima financiranja, te da se Programom određuju : 1. opis i opseg poslova održavanja komunalne infrastrukture s procjenom pojedinih troškova, po djelatnostima, i 2. iskaz financijskih sredstava potrebnih za ostvarivanje programa, s naznakom izvora financiranja.

Postupajući po navedenoj odredbi zakona predlaže donošenje Programa u predloženom tekstu.

Temeljem članka 72. Zakona o komunalnom gospodarstvu („Narodne novine broj: 68/18, 110/18 i 32/20), te članka 30. Statuta Općine Vladislavci („Službeni glasnik Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj \_\_\_. sjednici održanoj \_\_\_. studenoga 2024. godine donosi

**PROGRAM**

**održavanja komunalne infrastrukture**

**na području Općine Vladislavci za 2025. godinu**

**I.**

Ovim Programom određuje se održavanje komunalne infrastrukture na području Općine Vladislavci u 2025. godini, opis i opseg poslova održavanja komunalne infrastrukture s procjenom pojedinih troškova, po djelatnostima, i iskaz financijskih sredstava potrebnih za ostvarivanje programa, s naznakom izvora financiranja.

Ovim Programom određuje se održavanje slijedeće komunalne infrastrukture po djelatnostima: .

1. održavanje nerazvrstanih cesta
2. održavanje javnih površina na kojima nije dopušten promet motornim vozilima
3. održavanje građevina javne odvodnje oborinskih voda
4. održavanje javnih zelenih površina
5. održavanje groblja
6. održavanje čistoće javnih površina
7. održavanje javne rasvjete

**II.**

Sredstva za financiranje održavanja komunalne infrastrukture na području Općine Vladislavci u 2025. godini planiraju se iz slijedećih vrsta prihoda :

|  |  |  |
| --- | --- | --- |
| **R.BR.** | **VRSTA PRIHODA** | **IZNOS U EURIMA** |
|  | Prihodi od komunalne naknade | 53.475,34 |
|  | Prihodi od grobne naknade | 11.650,51 |
|  | Tekuće pomoći od HZZ za program javnih radova | 8.609,80 |
|  | Ostali prihodi Proračuna Općine | 44.937,00 |
|  | **UKUPNO PRIHODI** | **118.672,65** |

**III.**

Održavanje nerazvrstanih cesta odnosi se na zimsko održavanje nerazvrstanih cesta, tj. uklanjanje snijega i leda s nerazvrstanih cesta.

Potrebna sredstva za realizaciju gore navedenih aktivnosti iznose **1.330,00 eura**.

Održavaju se slijedeće nerazvrstane ceste na području Općine Vladislavci :

NASELJE VLADISLAVCI:

* Športska ulica, dužine 558 m ‘
* Kralja Zvonimira, dužine 223 m’
* Kralja Petra Krešimira IV, dužine 223 m ‘
* Petra Svačića, dužine 160 m’
* Nerazvrstana cesta do groblja u Vladislavcima dužine 217 m’

NASELJE DOPSIN:

* J. J. Strossmayera od kućnog broja 120 prema desno do kraja ulice, dužine 910,00 m’
* Svetog Ivana, dužine 360 m’

NASELJE HRASTIN:

* Ferenca Kiša, dužine 550,00 m’
* Dobriše Cesarića, dužine 150,00 m ‘

**IV.**

Održavanje javnih površina na kojima nije dopušten promet motornim vozilima odnosi se na košenje trave ispred objekata u vlasništvu Općine Vladislavci. Poslove održavanja javnih površina obavljati će posebna organizacijska jedinica u Jedinstvenom upravnom odjelu Općine Vladislavci -Vlastiti komunalni pogon Općine Vladislavci.

Potrebna sredstva za održavanje javnih površina na kojima nije dopušten promet motornim vozilima u iznosu od **18.645,34 eura**, odnose se na sljedeće:

|  |  |  |  |
| --- | --- | --- | --- |
| **R.BR.** | **OPIS** | | **IZNOS**  **U EURIMA** |
|  | Plaće službenika komunalnog pogona | | 7.745,34 |
|  | Usluge pri registraciji prijevoznih sredstava | | 1.400,00 |
|  | Opremanje radnika alatima za rad | | 6.500,00 |
|  | Nabava strojeva i opreme za košnju javnih površina | | 3.000,00 |
|  | **UKUPNO** | **18.645,34** | |

**V.**

Održavanje javnih zelenih površina odnosi se na ostale javne površine koje nisu sadržane u točci IV. Programa, a obuhvaća poslove košenja javnih površina .

Poslove održavanja javnih zelenih površina obavljat će trgovačko društvo Komunalac Čepin d.o.o., trgovačko društvo u suvlasništvu Općine Vladislavci.

Potrebna sredstava za održavanje javnih zelenih površina planirana su Proračunom Općine Vladislavci za 2025. godinu u iznosu od **36.000,00 eura**.

**VI.**

Poslovi održavanja groblja obuhvaćaju uređivanje putova, zelenih i drugih površina unutar groblja u Vladislavcima, Dopsinu i Hrastinu.

Poslovi održavanja groblja obavljat će se na temelju ugovora o obavljanju komunalnih djelatnosti.

Potrebna sredstava za održavanje groblja i za tekuće održavanje mrtvačnice u Vladislavcima planirana su Proračunom Općine Vladislavci za 2025. godinu u iznosu od **12.650,51 eura.**

**VII.**

Održavanje javne rasvjete odnosi se na osiguranje potrebnih sredstava za održavanje rasvjetnih tijela na području Općine i utrošenu električnu energiju za javnu rasvjetu prema ispostavljenim računima distributera.

Javna rasvjeta se održava u sljedećim naseljima:

* javna rasvjeta u naselju Vladislavci u ulicama K. Tomislava, P. Svačića, K. Zvonimira, Športska, E. Kiša, K.P. Krešimiva IV, Kudeljara i Ciglana
* javna rasvjeta u naselju Dopsin u ulicama J. J. Strossmayera i Sv. Ivana
* javna rasvjeta u naselju Hrastin u ulicama Š. Petefija, F. Kiša, Nikole Šubića Zrinskoga

Potrebna sredstva za gore navedenu aktivnosti planirani u Proračunu za 2025. godinu iznose:

|  |  |  |
| --- | --- | --- |
| **R.BR.** | **OPIS** | **IZNOS**  **U EURIMA** |
|  | održavanje javne rasvjete | 6.500,00 |
|  | utrošak električne energije | 28.000,00 |
|  | **UKUPNO** | **34.500,00** |

**VIII.**

Program održavanja komunalne infrastrukture izvršava se u skladu s prihodima od komunalne i grobne naknade i ostalim prihodima.

**IX.**

Utvrđuje se slijedeća rekapitulacija Programa:

1. **PRIHODI**

|  |  |  |
| --- | --- | --- |
| **R.BR.** | **VRSTA PRIHODA** | **IZNOS**  **U EURIMA** |
|  | Prihodi od komunalne naknade | 53.475,34 |
|  | Prihodi od grobne naknade | 11.650,51 |
|  | tekuće pomoći od HZZ za program javnih radova | 8.609,80 |
|  | Ostali prihodi Proračuna Općine | 44.937,00 |
|  | **UKUPNO PRIHODI** | **118.672,65** |

1. **RASHODI**

|  |  |  |  |
| --- | --- | --- | --- |
| **R.BR.** | **VRSTA RASHODA** | **IZNOS**  **U EURIMA** | |
| I. | ODRŽAVANJE NERAZVRSTANIH CESTA |  | |
| 1. | Zimsko održavanje nerazvrstanih cesta | 1.330,00 | |
|  | **UKUPNO I.** | **1.330,00** | |
| II. | ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIM VOZILIMA |  | |
| 1. | Plaće službenika komunalnog pogona | 7.745,34 | |
| 2. | Usluge pri registraciji prijevoznih sredstava | 1.400,00 | |
| 3. | Opremanje radnika alatima za rad | 6.500,00 | |
| 4. | Nabava strojeva i opreme za košnju javnih površina | 3.000,00 | |
| 5. | Plaće, troškovi zaštite na radu i liječnički pregledi zaposlenih u Programu javnih radova | 9.246,80 | |
|  | **UKUPNO II.** | **27.892,14** | |
| III. | ODRŽAVANJE JAVNIH ZELENIH POVRŠINA |  | |
| 1. | Održavanje javnih zelenih površina | 36.000,00 | |
|  | **UKUPNO III.** | **36.000,00** | |
| IV. | ODRŽAVANJE GROBLJA | |  |
| 1. | Održavanje groblja | | 11.650,51 |
| 2. | Tekuće održavanje mrtvačnice u Vladislavcima | | 1.000,00 |
|  | **UKUPNO IV** | | **12.650,51** |
| **R.BR.** | **VRSTA RASHODA** | **IZNOS**  **U EURIMA** | |
| V. | ODRŽAVANJE JAVNE RASVJETE | |  |
| 1. | Održavanje javne rasvjete | | 6.500,00 |
| 2. | Utrošak električne energije | | 28.000,00 |
|  | **UKUPNO V** | | **34.500,00** |
| VI. | ODRŽAVANJE DJEČJIH IGRALIŠTA | |  |
| 1. | Održavanje dječjih igrališta | | 1.300,00 |
|  | **UKUPNO VI.** | | **1.300,00** |
| VII. | UPIS KOMUNALNE INFRASTRUKTURE U ZEMLJIŠNE KNJIGE | |  |
| 1. | Upis komunalne infrastrukture u zemljišne knjige | | 5.000,00 |
|  | **UKUPNO VII.** | | **5.000,00** |
|  | **UKUPNO RASHODI** | | **118.672,65** |

**X.**

Ovaj Program objavit će se u „Službenom glasniku“ Općine Vladislavci.

KLASA: 400-01/24-08/01

URBROJ: 2158-41-01-24-2

Vladislavci, \_\_\_ studenoga 2024.

**Predsjednik**

**Općinskog vijeća**

Krunoslav Morović